13/09/2022 | Administración LocalMunicipal
Santiso
Bases reguladoras para a concesión de subvencións para a celebración de festas parroquiais no Concello de Santiso (2022)

A Xunta de Goberno Local en sesión celebrada o día 16 de agosto de 2022, acordou: 1º.- Aprobar as bases para a concesión de subvencións para a celebración de festas parroquiais no Concello de Santiso durante o ano 2022.2º.- Previamente á concesión das subvencións deberá aprobarse a modificación orzamentaria correspondente.3º.- Deberase de dar cumprimento ó establecido nos artigos 17,3 c) e 20,8 da Lei Xeral de Subvencións, relativas á publicación destas bases no BOP, taboleiro de anuncios e sede electrónica municipal. BASES REGULADORAS DAS AXUDAS ÁS COMISIÓNS ORGANIZADORAS DAS FESTAS PATRONAIS E POPULARES DO CONCELLO DE SANTISO DURANTE O ANO 2022. O obxecto destas bases é regular as axudas a conceder ás comisións organizadoras das festas patronais e populares no Concello de Santiso durante o ano 2022. A finalidade é axudar economicamente ás comisión de festas para que contraten orquestras. Estas axudas, no marco do PEL – CONCELLOS OV, do Plan de emprego local da Deputación da Coruña, están destinadas a subvencionar ás comisións organizadoras de festas patronais e populares que por tradición se veñen celebrando en emprazamentos ao aire libre no termo municipal de Santiso, para contratar orquestras para as ditas festas patronais e populares. As comisións organizadoras de festas patronais e populares deberán cumprir cos requisitos seguintes: • Estar legalmente constituídas como asociacións ou comisións de festas. • Dispoñer de personalidade xurídica e capacidade de obrar acreditada mediante a asignación pola Axencia Estatal de Administración Tributaria do Estado do correspondente número de identificación fiscal (CIF/NIF) • Carecer de fins de lucro. • Desenvolver as súas actividades no Concello de Santiso. • Estar ao corrente das súas obrigas tributarias, estatais, autonómicas, co concello e coa seguridade social. • Non estar incursos en ningún dos supostos de incapacidade ou incompatibilidade para percibir axudas ou subvencións públicas. As empresas titulares de orquestras que se van contratar deberán cumprir cos requisitos seguintes: • Ter o seu domicilio fiscal e social en Galicia. • Ter unha antigüidade mínima de 2 anos de exercicio continuado na actividade, a considerar dende o día 31/05/2022, segundo a información recollida no certificado de situación censual da entidade. • Declarar responsablemente que ten unha composición mínima de 6 membros, dos cales alomenos 4, deberán na súa actuación tocar un instrumento musical. • Declarar responsablemente que o 80 por cento da súa actividade céntrase na organización de espectáculos e actuacións musicais en vivo. O importe do total das axudas é de 3.000,00€, que se repartirán entre o total das solicitudes que cumpran todos os requisitos, e a subvención concedida será proporcional o gasto realizado. As comisións interesadas deberán presentar a seguinte documentación: • Modelo de solicitude (Anexo I) Documentación da asociación ou comisión de festas: • CIF/NIF • Fotocopia dos estatutos da asociación ou comisión de festas. • Certificado de datos bancarios da entidade. • Certificación acreditativa do acordo de solicitude, do nomeamento do representante para as relación co Concello de Santiso e a declaración de non estar incursa a entidade nos supostos de prohibicións para percibir axudas públicas (Anexo II) • DNI do/a representante legal da asociación ou comisión de festas. • Certificado de estar ao corrente das súas obrigas tributarias, estatais, autonómicas e coa seguridade social. Documentación das orquestras: • Certificado de situación censual das orquestras contratadas • Declaración responsablemente da orquestras de que ten unha composición mínima de 6 membros, dos cales alomenos 4, deberán na súa actuación tocar un instrumento musical. • Declaración responsablemente da orquestra de que o 80 por cento da súa actividade céntrase na organización de espectáculos e actuacións musicais en vivo. Documentación xustificativa dos gastos e publicidade realizada: • Anexo III • Facturas dos gastos realizados e xustificantes de pagamento. • Acreditación da publicidade realizada. O concello poderá realizar todas aquelas comprobacións que estime oportunas no tocante ao cumprimento dos requisitos e das obrigas dos/as beneficiarios/as das axudas. Terán a consideración de gastos subvencionables dentro desta axuda, a contratación de orquestras que cumpran os requisitos establecidos nestas bases. A contratación das orquestras deberá realizarse entre o 1 de xaneiro e o 31 de decembro de 2022. Non poderán imputarse nestas axudas gastos realizados fóra deste período. Os pagos ás empresas titulares de orquestras que contraten, mediante transferencia bancaria, cheque nominativo, cargo, ingreso en conta ou calquera outra modalidade de pago bancarios, sempre que en todo caso quede identificada a entidade ordenante (perceptora da subvención), a persoa/entidade beneficiaria (provedora do ben, servizo, ou persoas traballadoras), o concepto, o importa e a data de pago. O IVE non se considerará gastos subvencionable cando sexa susceptible de recuperación ou compensación. Non se poderán utilizar intermediarios que se limiten a xestionar a compra ou o servizo, aumentando así o prezo final facturado. O prazo de presentación de solicitudes iniciarase a partir do día seguinte ao da publicación da bases na web do Concello de Santiso e finalizará o día 15 de xaneiro de 2023. As solicitudes poden presentarse na oficina de Rexistro do Concello ou a través da Sede Electrónica do concello de Santiso, https://santiso.sedelectronica. gal utilizando o formulario normalizado de solicitude dispoñible na sede. Para a presentación de solicitude por medio electrónicos, é necesario dispoñer dos certificados electrónicos recoñecidos ou cualificados de sinatura electrónica. Tamén se poden presentar de calquera forma establecida no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas.1. Cumprir o obxectivo, realizar a actividade ou adoptar o comportamento que fundamenta a concesión da axuda. A subvención deberá ser destinada exclusivamente ós fins para os que foi concedida, quedando expresamente prohibida calquera alteración de destino non autorizada polo Concello.2. A comisión ou asociación beneficiaria comprométese a dar a publicidade que sexa conveniente á colaboración económica do Concello de Santiso e da Deputación da Coruña.3. A comisión ou asociación beneficiaria está obrigada, cando así sexa requirido polo Concello, a xustificar o cumprimento do establecido nas bases desta convocatoria. Ademais, deberá someterse, cando así se lle requira, ás actuacións de comprobación e control financeiro que se efectúen.4. Deberá comunicar ao Concello a obtención de calquera outra subvención, axuda, ingreso ou recurso que financie a actividade que se subvenciona, sen que en ningún caso, o importe das subvencións poida ser de tal contía que, illada ou en concorrencia con outras subvencións, axudas ou ingresos supere o coste da actividade subvencionada. Esta comunicación realizarase tan pronto como se coñeza, e en todo caso, con anterioridade á xustificación da aplicación dada aos fondos percibidos.5. A comisión ou asociación beneficiaria deberá conservar os documentos xustificativos dos fondos percibidos, así como a documentación contable que lle sexa esixida na súa lexislación aplicable, có fin de facilitar as actuacións de comprobación e control. As comisións de festas que sexa beneficiarias desta axuda, deberán facer constar a colaboración da Deputación da Coruña en toda a información (impresa, informática ou audiovisual) que fixeren das festas patronais subvencionadas e as orquestras contratadas, así como na súa páxina web. Isto implica que deberán dar publicidade da achega provincial e facer constar o financiamento da Deputación en todas as comunicacións polas que se dea a coñecer a realización das festas patronais subvencionadas e as orquestras contratadas, ben sexa por medios escritos, radiofónicos, audiovisuais ou internet. Os logotipos do Plan de Emprego Local e a Deputación están dispoñibles na web https://www.dacoruna. gal/documentacion/logos/logotipos-pel/ A información, divulgación e publicidade (web, redes sociais, cartelería, folletos e quivalentes) das festas patronais subvencionadas e das orquestras contratadas, deberá ter como lingua vehicular de desenvolvemento a lingua galega, o cal non implica quen non se poidan utilizar tamén outras linguas. As solicitudes que cumpran cos requisitos serán propostas para seren resoltas favorablemente. O concello poderá requirir ás solicitantes para que acheguen canta documentación e información complementaria estime oportuna para fundamentar a súa solicitude, así como para que se proceda á corrección dos defectos apreciados na solicitude, todo iso no prazo de 10 días hábiles a partir do seguinte á notificación do requirimento. No caso de incumprimento, entenderase que desiste da súa solicitude. Á vista das alegacións e/ou documentación presentadas, realizarase a proposta de resolución definitiva. As axudas concedidas publicaranse no Taboleiro de Anuncios do Concello e na web municipal facendo efecto de notificación colectiva a publicación en dito taboleiro da sede electrónica municipal, seguindo o artigo 45 da Lei do procedemento administrativo común das administracións públicas. A resolución ou acordo de concesión de subvencións deberá conter a relación de solicitantes que resulten beneficiarios e o importe concedido e a desestimación do resto de solicitudes indicando o motivo da mesma. Contra a desestimación expresa poderá formularse os recursos que procedan. A modificación de calquera das circunstancias que se tiveran en conta para a concesión das mesmas, que deberá ser posta en coñecemento do Concello, poderá dar lugar á modificación da resolución. O concello aboará o importe da subvención concedida logo da presentación dos xustificantes de gasto ou facturas electrónicas escaneadas, efectivamente pagadas dentro do período subvencionable, correspondentes aos gastos subvencionables, ou documentos contables de valor probatorio equivalente. No caso de que as facturas non teñan os conceptos de gasto debidamente especificados, deberán entregar un documento aclaratorio do seu contido, que debe axustarse aos conceptos subvencionados ao amparo desta convocatoria. O pago da subvención realizarase mediante transferencia bancaria á conta bancaria indicada pola entidade beneficiaria da subvención. No caso de que o importe dos pagos xustificados sexa inferior ao concedido, a achega municipal reducirase ata o importe efectivamente xustificado. Os datos persoais obtidos neste procedemento serán tratados, na súa condición de responsable, polo Concello de Santiso. O tratamento dos datos baséase no cumprimento dunha misión de interese público. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica do Concello de Santiso ou presencialmente nos lugares e rexistros establecidos na normativa reguladora do procedemento administrativo común. Todo o cal se informa en cumprimento do disposto nos artigos 11 e seguintes da Lei orgánica 3/2018, do 5 de decembro, de protección de datos de carácter persoal e a súa normativa de desenvolvemento. RAZÓN SOCIAL NIF/NIE/CIF DOMICILIO FISCAL TELÉFONO/S CORREO ELECTRÓNICO PÁXINA WEB FESTA DATOS DE REPRESENTACIÓN: (no caso de non coincidir co/a solicitante) APELIDOS E NOME DNI/NIE EN CALIDADE DE • TITULAR • REPRESENTANTE SOLICITA: Que lle sexa concedida unha subvención ao abeiro da convocatoria de axudas do Concello de Santiso, no marco do PEL – CONCELLOS OV, do Plan de emprego local da Deputación da Coruña. Descrición dos festexos para os que se solicita a achega DATOS DAS ORQUESTRAS A CONTRATAR ORQUESTA 1 NOME: NIF/NIE/CIF DOMICILIO FISCAL: COMPOSICIÓN DA ORQUESTRA: ORQUESTA 2 NOME: NIF/NIE/CIF DOMICILIO FISCAL: COMPOSICIÓN DA ORQUESTRA: Documentación a presentar: • CIF/NIF • Fotocopia dos estatutos da asociación ou comisión de festas. • Certificado de datos bancarios da entidade. • Certificación acreditativa do acordo de solicitude, do nomeamento do representante para as relación co Concello de Santiso e a declaración de non estar incursa a entidade nos supostos de prohibicións para percibir axudas públicas (Anexo II) • DNI do/a representante legal da asociación ou comisión de festas. • Certificado de estar ao corrente das súas obrigas tributarias, estatais, autonómicas e coa seguridade social. Santiso, a _____ de _________________ de 2022 Asdo:___________________________________ (representante para as relación co Concello) D./Dna._____________________________, provisto/a de NIF/NIE nº._________________, en representación de ________________________________________________________ con CIF nº. ______________, solicitante das axudas do Concello de Santiso convocadas ao abeiro do PEL-CONCELLOS OV, do Plan de emprego local da Deputación da Coruña, DECLARA: • Que reúne os requisitos para ser beneficiario/a das axudas do Concello de Santiso, no marco do PEL-CONCELLOS OV. • Que a entidade á que represento non estar incursa a entidade nos supostos de prohibicións para percibir axudas públicas Santiso, a _____ de _________________ de 2022 Asdo:___________________________________ (representante para as relación co Concello) BENEFICIARIA: RAZÓN SOCIAL NIF/NIE/CIF DOMICILIO FISCAL TELÉFONO/S CORREO ELECTRÓNICO DATOS DE REPRESENTACIÓN: APELIDOS E NOME DNI/NIE EN CALIDADE DE • TITULAR • REPRESENTANTE Sendo beneficiaria da axuda ás comisión organizadoras das festas do Concello de Santiso, no marco do PEL – CONCELLOS OV, do Plan de emprego local da Deputación da Coruña, procédese a aportar os documentos preceptivos xustificantes da mesma: • Facturas dos gastos realizados e xustificantes de pagamento. • Acreditación da publicidade realizada. • Certificado de situación censual das orquestras contratadas • Declaración responsablemente da orquestras de que ten unha composición mínima de 6 membros, dos cales alomenos 4, deberán na súa actuación tocar un instrumento musical. • Declaración responsablemente da orquestra de que o 80 por cento da súa actividade céntrase na organización de espectáculos e actuacións musicais en vivo. Santiso, a _____ de _________________ de 2022 Asdo:___________________________________ (representante para as relación co Concello) Santiso, 8 de setembro de 2022 O Alcalde Manuel Adán López